Iktatószám: 275092-4/2022Ügyintéző: Sztankovics Brigitta

Tárgy: befektetési alap nyilvántartásból való törlése

**H-KE-III-458/2022. számú határozat**

A Gran II Kockázati Tőkealap (**Alap**) képviseletében a Gran Private Equity Zártkörűen Működő Részvénytársaság (székhely: 1122 Budapest, Városmajor utca 13. 6. em). (**Alapkezelő**) által a Magyar Nemzeti Bankhoz (székhely: 1013 Budapest, Krisztina körút 55.) (**MNB**) benyújtott kérelemre indult eljárásban az MNB az alábbi

**h a t á r o z a t o t**

hozza:

Az MNB az Alapot, mint – mint az Alap HU0000720842 ISIN azonosítójú „A” sorozatú és a HU0000720859 ISIN azonosítójú „B” sorozatú befektetési jegyek kibocsátása és azok zártkörű forgalomba hozatala útján létrehozott, zárt végű, határozott futamidejű értékpapír befektetési alapot 2022. július 2. napjával **törli** **a nyilvántartásból.**

Az Alap az MNB által vezetett nyilvántartásból való törléssel megszűnik.

Az eljárás során eljárási költség nem merült fel.

**I n d o k o l á s**

Az MNB az Alapot a H-KE-III-255/2014 számú határozatával, 2014. március 17. napjával az 6122-37 nyilvántartási számon vette nyilvántartásba.

A Magyar Nemzeti Bankról szóló 2013. évi CXXXIX. törvény (**MNB tv.**) 42. § b) pontja szerint az MNB a 4. § (9) bekezdésben meghatározott feladatkörében vezeti a 39. §-ban meghatározott törvények szerinti − az MNB feladatkörébe utalt – nyilvántartásokat.

Az Alapkezelő a kollektív befektetési formákról és kezelőikről, valamint egyes pénzügyi tárgyú törvények módosításáról szóló 2014. évi XVI. törvény (**Kbftv**.) 75. § (3) bekezdése c) pontja alapján megindult megszűnési eljárás során 2022. július 1. napján az Alap megszűnési jelentését a Kbftv. 78. § (1) bekezdése szerint benyújtotta az MNB részére, valamint kérelmezte az Alapnak a nyilvántartásból való törlését.

A Kbftv. 65. § (1) bekezdésének felhatalmazása alapján – figyelemmel a Kbftv. 78. § (2) bekezdésében foglaltakra – 2022. július 2. napjával, azaz a megszűnési jelentés MNB-hez történő benyújtását követő napra visszamenőleges hatállyal az MNB az Alapot törölte a befektetési alapokról vezetett nyilvántartásából.

Az Alap a Kbftv. 78. § (2) bekezdésének második fordulata értelmében a nyilvántartásból való törléssel szűnik meg.

A határozat meghozatalára az MNB nevében, az MNB tv. 4. § (9) bekezdésében és 39. § (1) bekezdés m) pontjában biztosított hatáskörében, az MNB tv. 13. § (1) bekezdésére és a (11) bekezdés a) pontjára figyelemmel, a Magyar Nemzeti Bank egyes hatósági döntéseivel kapcsolatos hatáskörgyakorlás, valamint a hatáskör gyakorlója helyettesítésének részletes szabályairól szóló 45/2019. (XII. 18.) MNB rendelete (**MNB rendelet**) 2. § (9) bekezdése, továbbá helyettesítés esetén 7. § (1) bekezdés c) pontja alapján került sor. A határozat aláírására az MNB rendelet 6. §-ában foglaltak alapján került sor.

Tekintettel arra, hogy a kérelemnek az MNB teljes egészében helyt adott, a határozat részletes indokolását és a jogorvoslatról való tájékoztatást az MNB tv. 49/C. § (3) bekezdésének a) pontja alapján az MNB mellőzte.

Budapest, 2022. augusztus 08.

**A Magyar Nemzeti Bank nevében eljáró**

**Dr. Barnóczki Péter s.k.,**

**igazgató**

**Tőkepiaci és fogyasztóvédelmi jogérvényesítési**

**igazgatóság**

**ELEKTRONIKUSAN ALÁÍRT IRAT**